Številka: 35105-50/2019/20

Datum: 27. 1. 2020

Dato: 50-19 Dolenji Logatec GD.docx

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05 – ZDU-1-UPB4, 126/07-ZUP-E, 48/09, 8/10-ZUP-G, 8/12-ZVRS-F, 21/12, [47/13](http://www.uradni-list.si/1/objava.jsp?urlurid=20131783), [12/14](http://www.uradni-list.si/1/objava.jsp?urlurid=2014304), 90/14, 51/16) in drugega odstavka 7. člena Gradbenega zakona (Uradni list RS, št. 61/17 in 72/17 – popr., v nadaljevanju GZ) v integralnem postopku izdaje gradbenega dovoljenja za Industrijski objekt TPW, uvedenem na zahtevo investitorja TPW nepremičnine d.o.o., Spodnja Kanomlja 23, 5281 Spodnja Idrija, ki ga po pooblastilu zastopa Božič d.o.o. inženiring Idrija, Prešernova ulica 2, 5280 Idrija, naslednje

GRADBENO DOVOLJENJE

1. Investitorju TPW nepremičnine d.o.o., Spodnja Kanomlja 23, 5281 Spodnja Idrija, se v integralnem postopku izda gradbeno dovoljenje za Industrijski objekt TPW na zemljiščih s parc. št. 316/12-del in 316/14, k.o. Dolenji Logatec (2017).
2. Gradnja po tem gradbenem dovoljenju obsega:
3. **Objekti**

OBJEKT 1 - STAVBA

* imenovanje objekta Industrijski objekt
* kratek opis objekta Objekt je industrijski, kjer se bo izvajalo fino kovinsko štancanje s sekundarnimi procesi, kovinskih polizdelkov za nadaljnje sestave
* parcelna številka 316/12, 316/14
* katastrska občina Dolenji Logatec
* vrsta gradnje novogradnja - novozgrajen objekt
* zahtevnost objekta zahteven objekt
* klasifikacija po CC-SI 12510
* zunanje mere na stiku z zemljiščem 73,5 m x 93,5 m + 7,9 m x 37,5 m, z nadstrešnicami: Glavni vhod 4,0 m x 6,8m, Stranski vhod 3,0 m x 5,0 m, Transportni vhod 6,5 m x 57,0 m
* najvišja višinska kota (n. v.) 487,7 m
* višinska kota pritličja (n. v.) 475,5 m
* najnižja višinska kota - kota tlaka najnižje etaže (n. v.) 475,5 m
* višina 12,2 m
* Zazidana površina (m2) 7052,0 m2
* Uporabna površina 8520,0 m2
* Etažnost P, delno P + N
* Fasada kombinacija klasični omet, alu ter steklena fasada
* Oblika strehe ravna

OBJEKT 2 – GRADBENO INŽENIRSKI OBJEKT

* imenovanje objekta Trafo postaja
* kratek opis objekta Transformatorska postaja priključne moči P=1MW z možnostjo povečave na P=4MW vključno s SN priključnim kablovodom 20kV.
* parcelna številka 316/12, 316/14
* katastrska občina Dolenji Logatec
* vrsta gradnje novogradnja - novozgrajen objekt
* zahtevnost objekta manj zahteven objekt
* klasifikacija po CC-SI 12510
* zunanje mere na stiku z zemljiščem 6,0 m x 13,0 m,
* moč TP je 1 MW
* višina 4,0 m
* etažnost P

OBJEKT 3 – GRADBENO INŽENIRSKI OBJEKT

* imenovanje objekta Zunanja ureditev
* kratek opis objekta ograjena zunanja ureditev s prometnimi, zelenimi ter odprtimi površinami vključno s pripadajočo gospodarsko infrastrukturo in parkirišči (150 PM od tega 5 za invalide)
* parcelna številka 316/12, 316/14
* katastrska občina Dolenji Logatec
* vrsta gradnje novogradnja - novozgrajen objekt
* zahtevnost objekta manj zahteven objekt
* klasifikacija po CC-SI 24122

1. **Zagotavljanje komunalne oskrbe in priključevanje na infrastrukturo**

* ureditev priključka na vodovod preko zemljišča parc. št. 316/14 k.o. Dolenji Logatec
* ureditev priključka na novo TP 1MW preko zemljišča parc. št. 316/14 k.o. Dolenji Logatec
* ureditev priključka na plinovod preko zemljišča parc. št. 316/14 k.o. Dolenji Logatec
* fekalne vode odvajati preko MKČN 40PE v ponikovalno polje
* meteorne vode odvajati v ponikovalno polje
* cestne meteorne vode odvajati preko lovilca olj v ponikovalno polje
* ureditev cestnega priključka preko zemljišč parc. št. 316/12 in 316/14 k.o. Dolenji Logatec na javno občinsko cesto na zemljišču parc. št. 316/9 k.o. Dolenji Logatec

1. **Gradbišče**

* ureditev gradbišča znotraj območja gradnje.

1. Podrobnejši mikrolokacijski, ekološki, tehnični, oblikovalski in okoljevarstveni pogoji obravnavanega posega, ki so za investitorja obvezujoči, so določeni v dokumentaciji in zahtevku za izdajo gradbenega dovoljenja, ki so sestavni del tega dovoljenja:
2. **Projektna dokumentacija za pridobitev mnenj in gradbenega dovoljenja (DGD),** št. 1/19, januar 2019, Božič d.o.o. inženiring Idrija, Prešernova ulica 2, 5280 Idrija
3. **Poročilo o vplivih na okolje,** št. 100219-dn, junij 2019, dopolnitev 2. 10. 2019, E-net okolje d.o.o., Linhartova 13, 1000 Ljubljana (v nadaljevanju PVO).
4. K predmetni gradnji so podali mnenja pristojni organi in organizacije:

* mnenja št. 35403-13/2019-2 z dne 28. 8. 2019, št. 35403-13/2019-6 z dne 25. 11. 2019 in št. 35403-13/2019-7 z dne 4. 12. 2019, Agencija za okolje, Vojkova 1b, 1000 Ljubljana,
* mnenje št. 351-88/2019-2 z dne 5. 4. 2019, Občina Logatec, Tržaška cesta 50a, 1370 Logatec,
* mnenje št. 351-89/2019-2 z dne 25. 4. 2019, Občina Logatec, Tržaška cesta 50a, 1370 Logatec,
* mnenje št. 3-II-373/2-O-19/AŠL z dne 12. 4. 2019, Zavod RS za varstvo narave, OE Ljubljana, Cankarjeva cesta 10, 1000 Ljubljana,
* mnenje št. 1164911 z dne 11. 4. 2019, Elektro Ljubljana d.d., Slovenska cesta 56,1000 Ljubljana,
* mnenje št. GD-25-19/201-30/2019-5 z dne 29. 4. 2019, Komunalno podjetje Logatec d.o.o., Tržaška cesta 27, 1370 Logatec,
* mnenje št. 72754-LJ/1089-MP z dne 5. 4. 2019, Telekom Slovenije, Dostopovna omrežja, operativa TKO osrednja Slovenija, Stegne 19, 1000 Ljubljana,
* mnenje št. 31002-307/2019-2 z dne 24. 5. 2019, Slovenske železnice d.o.o., Kolodvorska ulica 11, 1000 Ljubljana,
* mnenje št. LO-19-14 z dne 17. 7. 2019, Adriaplin d.o.o., po pooblastilu Proinženiring d.o.o., Mednarodni prehod Vrtojba 2B, Vrtojba, 5290 Šempeter pri Gorici.

1. Za predmetno gradnjo je bila izvedena presoja vplivov na okolje iz katere izhaja, da nameravana gradnja nima pomembnih škodljivih vplivov na okolje. Investitor (nosilec nameravanega posega) mora z namenom preprečitve, zmanjšanja ali odprave škodljivih vplivov na okolje, pri gradnji, uporabi in odstranitvi objekta, poleg zakonsko predpisanih, upoštevati tudi naslednje ukrepe in pogoje:
2. Varstvo podzemnih voda v času gradnje:
   1. Čas gradnje:

* na gradbišču naj ne bodo skladiščene večje količine nevarnih snovi, tiste, ki pa bodo prisotne, in nevarni odpadki, naj bodo skladiščeni pod nadstrešnico za zaščito pred atmosferskimi vplivi in na nepropustno utrjenih tleh, z lovilno skledo ustreznega volumna
  1. Čas obratovanja:
* komunalne odpadne vode iz objektov se morajo čistiti na mali komunalni čistilni napravi kapacitete 40 PE (v skladu s standardom SIST EN 12566-3)

1. Varstvo pred hrupom v času gradnje:

* gradbena dela morajo biti od ponedeljka do petka časovno omejena na dnevno obdobje med 6. in 18. uro ter v soboto med 6. in 16. uro
* v vseh fazah izvajanja gradbenih del se na gradbišču predvidi krožna ureditev vožnje gradbenih strojev, ki zagotavlja optimalno manipulacijo na gradbišču in minimalno število vzvratnih voženj in s tem povezanih zvočnih signalov

1. Varstvo tal v času gradnje:

* pred prijavo začetka gradnje mora investitor izvesti vzorčenje tal za naslednje parametre: osnovni pedološki parametri, nevarne anorganske snovi: As, Pb, Cr, Cu, Co, Hg, Ni, Zn, Mo, Cd ter nevarne organske snovi: mineralna olja, PAH. Z gradnjo se lahko prične, če analiza tal izkazuje vzorčenje skladno z določili Pravilnika o obratovalnem monitoringu stanja tal (Uradni list RS, št. 66/17 in 4/18) in da so parametri potencialno nevarnih snovi pod mejnimi vrednostmi.

1. Investitor mora pri nadaljnjem projektiranju, med gradnjo in uporabo objekta poleg pogojev, navedenih v prejšnji točki upoštevati tudi pogoje, ki imajo ustrezno pravno podlago in so jih k izvedbi gradnje in uporabi objekta iz vidika njihove pristojnosti podali mnenjedajalci navedeni v IV. točki.
2. Investitor mora na gradbišču, ki je vir hrupa, zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje ter zagotoviti prve meritve elektromagnetnega sevanja za novo predvideno transformatorsko postajo.
3. To dovoljenje preneha veljati, če investitor v roku pet let po njegovi pravnomočnosti ne vloži popolne prijave začetka gradnje.
4. Zaradi te gradnje ne smejo biti prizadete pravice in pravne koristi tretjih oseb. Škodo, ki bi nastala zaradi kršitev pravic in pravnih koristi teh oseb, trpi investitor.
5. Posebni stroški za izdajo tega dovoljenja niso bili zaznamovani.

Obrazložitev:

(1) Investitor TPW nepremičnine d.o.o., Spodnja Kanomlja 23, 5281 Spodnja Idrija, ki ga po pooblastilu zastopa Božič d.o.o. inženiring Idrija, Prešernova ulica 2, 5280 Idrija, je dne 3. 7. 2019 pri Ministrstvu za okolje in prostor podal zahtevo za izdajo gradbenega dovoljenja za Industrijski objekt TPW na zemljiščih s parc. št. 316/12-del in 316/14, k.o. Dolenji Logatec.

(2) K vlogi je pooblaščenec v skladu z 51. členom Gradbenega zakona (Uradni list RS, št. 61/17 in 72/17 – popr., v nadaljevanju GZ) priložil projektno dokumentacijo za pridobitev mnenj in gradbenega dovoljenja (DGD) in poročilo o vplivih na okolje (PVO), ki sta navedena v točki III. izreka tega dovoljenja, ter mnenja pristojnih organov in organizacij, navedenih v točki IV. izreka tega dovoljenja, razen mnenja Agencije RS za okolje. Pooblaščenec investitorjev je vlogo za izdajo gradbenega dovoljenja na zahtevo upravnega organa večkrat dopolnil, nazadnje dne 23. 1. 2020 z dokazilom o plačilu komunalnega prispevka.

(3) Upravni organ ugotavlja, da se zahtevek za izdajo gradbenega dovoljenja nanaša na gradnjo Industrijskega objekta in trafo postaje s pripadajočo zunanjo ureditvijo in priključki na javno komunalno infrastrukturo ter čistilno napravo in ponikovalno polje znotraj obstoječe industrijsko-obrtne cone Zapolje – Logatec.

(4) Upravni organ ugotavlja, da je nameravani poseg objekt z vplivi na okolje, za katerega je treba izvesti presojo vplivov na okolje. Obveznost presoje vplivov na okolje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15 in 26/17; v nadaljevanju Uredba o posegih v okolje). Presoja vplivov na okolje je v skladu s točko G.II.1 priloge 1 Uredbe o posegih v okolje obvezna, kadar gre za stavbo, ki presega bruto tlorisno površino 30.000 m2 ali nadzemno višino 70 m ali podzemno globino 30 m ali površino gradbišča 1 ha. Zahtevek investitorja se nanaša na gradnjo stavbe z bruto tlorisno površino objekta 9.052 m2 in največjo nadzemno višino 12,2 m. Načrtovana površina celotnega gradbišča je ca. 1,85 ha. Glede na navedeno, površina gradbišča nameravanega posega presega prag, določen v točki G.II.1 priloge 1 Uredbe o posegih v okolje, zato je za takšen poseg potrebno izvesti presojo vplivov na okolje. Postopek se vodi kot integralni postopek v skladu s IV. poglavjem GZ, gradbeno dovoljenje pa združuje odločitev o izpolnjevanju pogojev za izdajo gradbenega dovoljenja in okoljevarstvenega soglasja (1. odstavek 50. člena GZ).

(5) Upravni organ je, skladno z določbami 43. in 57. člena GZ, v postopku ugotovil:

1. Gradnja je skladna z določbami prostorskega izvedbenega akta v delu, ki se nanaša na graditev objektov, in z določbami predpisov o urejanju prostora. Obravnavana gradnja se nahaja v območju, ki se ureja z Odlokom o občinskem prostorskem načrtu občine Logatec (Logaške novice, št. 10/12, Uradni list RS, št. 97/12, Logaške novice, št. 12/12-popr., 7-8/13, Uradni list RS, št. 110/13, Logaške novice, št. 12/14, Uradni list RS, št. 53/15, Logaške novice, št. 11/16 – v nadaljevanju OPN). Znotraj enote urejanja prostora DL-9, katere osnovna namenska raba so stavbna zemljišča, podrobnejša namenska raba pa IG gospodarske cone, ter podrobnejša namenska raba glede na tipologijo gradnje IG – gospodarske cone. Na območju podrobnejše namenske rabe »IG - gospodarske cone« OPN dopušča gradnjo 12510 Industrijske stavbe. Upravni organ ugotavlja, da se projekt v osnovi nanaša na gradnjo industrijskega objekta ter spremljajočih priključkov in drugih ureditev. V območjih podrobnejše namenske rabe »IG - gospodarske cone« je dovoljena gradnja objektov tipa »E in F«. Objekti tipa E so objekti velikega merila - pritlični ali nadstropni objekti velikih razponov, med ostalimi namenjeni proizvodnim dejavnostim. Oblikovanje in horizontalna ter vertikalna členitev fasad ter strukturiranje fasadnih odprtin in drugih fasadnih elementov naj bodo enostavni in poenoteni po celi fasadi, nizu oz. območju; zagotovi se sodobno oblikovanje fasad (enostavnejše členitve fasad, uporaba lesa, kovine, stekla in drugih sodobnih materialov, uporaba izrazitejših fasadnih barv kot poudarkov); fasade stavb, ki mejijo na javni prostor, naj bodo oblikovane kot glavne in mestotvorne fasade, z njihovim oblikovanjem naj se zagotavljajo kakovostni ambienti; za objekte, ki mejijo na mestni javni prostor, se dovolijo strehe, usklajene s kakovostnimi obstoječimi objekti ob tem javnem mestnem prostoru. Dovolijo se odstopanja in novosti, če se s tem doseže novo urbanistično - arhitekturno kakovost; za objekte znotraj industrijskega kompleksa se dovolijo vse vrste streh, vendar naj bodo po enem kompleksu poenotene; za objekte večjih dimenzij se priporočajo ravne, lahko tudi enokapne strehe majhnega naklona (do 17°); dovoljena je namestitev sončnih kolektorjev in sončnih celic; postavitev mora biti usklajena z naklonom strehe, lahko so tudi sestavni del strehe; dovoljena je kritina v sivi, temno sivi, opečni ali temno rjavi barvi. Kritina ne sme biti trajno bleščeča. Dovoljeno je odstopanje od teh barv v primeru ravnih streh. Upravni organ ugotavlja, da iz projekta izhaja, da je predvidena ravna streha v minimalnem naklonu 3%, barva kritine je siva, na nadstreških, ki so naklona 7 stopinj pa je streha iz sive pločevine. OPN nadalje določa, da mora biti gradnja novih zahtevnih in manj zahtevnih objektov, nad in pod terenom, od meje sosednjih parcel ali objektov oddaljena najmanj 4 metre ter 5 metrov od meje vodnega zemljišča, nezahtevni in enostavni objekti najmanj 1,5 metra ter 5 metrov od meje vodnega zemljišča, če ni z regulacijskimi linijami ali z gradbeno linijo obstoječih objektov določeno drugače. Za odmik od objekta se šteje najbolj izpostavljen del objekta. Upravni organ ugotavlja, da iz projekta izhaja, da je zunana ureditev od sosednjih mej oddaljena več kot 1,5 m, sam industrijski objekt pa je od sosednjih mej oddaljen več kot 5m. Nadalje OPN določa, da morajo biti na obrtnih, proizvodnih in skladiščnih območjih nove stavbe od meje sosednjih parcel oddaljene najmanj 3 metre, če je zagotovljena najmanj 5 metrov široka skupna požarna pot med dvema sosednjima parcelama, sicer je odmik od sosednje parcele 5 metrov oziroma skladen s soglasjem organa, pristojnega za varstvo pred požarom. Upravni organ ugotavlja, da iz projekta izhaja, da je objekt od sosednjih mej oddaljen več kot 5m. Nadalje OPN določa, da če so odmiki stavb manjši od zgoraj določenih, je treba v projektu za pridobitev gradbenega dovoljenja izdelati podrobno utemeljitev posega, ki bo dokazala, da zmanjšani odmik ne poslabšuje prostorske zasnove obstoječih objektov, ter predložiti pisno soglasje lastnikov sosednjih parcel. Nezahtevni in enostavni objekti se nad in pod terenom lahko gradijo do parcelne meje, če s tem soglašajo lastniki sosednjih parcel, razen do meje z vodnim zemljiščem. Zahtevni in manj zahtevni objekti pa se nad in pod terenom lahko gradijo 1,5 metra od parcelne meje, če s tem soglašajo lastniki sosednjih parcel, razen od meje z vodnim zemljiščem. Balkoni, napušči, morajo biti od meje sosednjih parcel oddaljeni najmanj 1,5 metra. Upravni organ nadalje ugotavlja, da iz projekta izhaja, da je objekt od sosednjih mej oddaljen več kot 5m. Posebni prostorski izvedbeni pogoji glede velikosti in urejanja zelenih površin, ki veljajo v območjih podrobnejše namenske rabe »IG - gospodarske cone« v OPN določajo, da je treba zasaditi vsaj 25 dreves na hektar. Če zaradi dopustne zazidanosti (FZ) na stavbni parceli ni možno posaditi s tem prostorskim načrtom določenega števila dreves, je treba manjkajoče število dreves posaditi na javnih površinah, ki jih v ta namen določi pristojna občinska služba. Upravni organ ugotavlja, da iz projekta izhaja, da bo na območju, ki sicer obsega 1,85ha, zasajenih 30 dreves. Manjkajoča drevesa se bo posadilo na javnih površinah v skladu z dogovorom občine Logatec. OPN določa tudi stopnjo izkoriščenosti zemljišča, namenjenega za gradnjo in sicer za tip pozidave E, FZ največ 0,65 DZP, najmanj 10 %, in FI največ 0,8. Upravni organ ugotavlja, da iz projekta izhaja, da so predvideni faktorji FZ=0,39, DZP=14% in FI=0,48 v dovoljenih mejah. Glede parkirnih mest OPN določa za Industrijske stavbe (nad 200 m2) 1 parkirno mesto na 60 m2 BTP objekta. Upravni organ ugotavlja, da iz projekta izhaja, da je predvidenih 150 PM glede na skupno bruto površina objekta pa je 9000m2, od tega sta dve parkirni mesti pred vhodom v objekt predvideni za invalide. Upravni organ nadalje ugotavlja, da je projekt skladen z veljavnim prostorskim aktom tudi v pogojih, ki se nanašajo na priključevanje na gospodarsko javno infrastrukturo ter varstvenih ukrepov. K predmetni gradnji je bilo glede skladnosti s prostorskim aktom pridobljeno tudi pozitivno mnenje Občine Logatec št. 351-88/2019-2 z dne 5. 4. 2019, iz katerega izhaja, da je nameravana gradnja zahtevnega objekta – industrijske stavbe skladna s prostorskim izvedbenim aktom.
2. Dokumentacijo za pridobitev gradbenega dovoljenja sta podpisala projektant in vodja projekta, ki je bil v času izdelave dokumentacije vpisan v imenik pristojne poklicne zbornice; Sestavni del dokumentacije za pridobitev gradbenega dovoljenja je podpisana izjava projektanta in vodje projekta, da so na ravni obdelave dokumentacije za pridobitev gradbenega dovoljenja izpolnjene zahteve iz 15. člena GZ.
3. Nameravana gradnja je skladna s predpisi, ki so podlaga za izdajo mnenj. Upravni organ na podlagi vpogleda v DGD, PVO, Prostorski informacijski sistem in pridobljena mnenja v zvezi s tem ugotavlja:
   1. K predmetni gradnji so bila pridobljena mnenja upravljavcev vodov gospodarske javne infrastrukture, na katere je predvidena priključitev predmetne gradnje ter upravljavcev gospodarske javne infrastrukture, katerih varovalni pasovi se nahajajo v območju predmetne gradnje (Občina Logatec, Elektro Ljubljana d.d., Komunalno podjetje Logatec d.o.o., Telekom Slovenije, Dostopovna omrežja, operativa TKO osrednja Slovenija, Slovenske železnice d.o.o.). Iz mnenj, ki so navedena v IV. točki izreka tega dovoljenja izhaja, da ni zadržkov za izdajo tega dovoljenja z vidika predpisov mnenjedajalcev, ki so podlaga za njihovo izdajo. Investitor mora pri nadaljnjem projektiranju, med gradnjo in uporabo objekta upoštevati vse pogoje mnenjedajalcev, k čemur je zavezan v VI. točki izreka tega dovoljenja. Upravni organ glede navedenega še ugotavlja, da zahteve mnenjedajalcev, ki se nanašajo na pridobitev soglasja mnenjedajalcev k projektni dokumentaciji za izvedbo gradnje (PZI) nimajo ustrezne pravne podlage.
   2. Ugotovitve v zvezi s področji, ki so tudi predmet presoje vplivov na okolje v integralnem postopku, so podane v točki 9.
4. Iz dokumentacije za pridobitev gradbenega dovoljenja izhaja, da bo zagotovljena minimalna komunalna oskrba objekta, ki v konkretnem primeru vključuje oskrbo s pitno vodo, toplotno in električno energijo, odvajanje odpadnih voda in dostop do javne ceste.
5. Za predmetno gradnjo ni treba izvesti presoje sprejemljivosti v skladu s predpisi, ki urejajo ohranjanje narave. Podrobnejša obrazložitev v zvezi s tem je podana v točki 9. K posegu je pridobljeno mnenje Zavoda RS za varstvo narave, OE Ljubljana, Cankarjeva cesta 10, 1000 Ljubljana.
6. Iz vpogleda v zemljiško knjigo in predloženih listin izhaja, da je investitor TWP nepremičnine d. o. o., Spodnja Idrija, lastnik navedenih nepremičnin.
7. Investitor ni zavezanec za plačilo nadomestila za degradacijo in uzurpacijo prostora. V skladu z zakonom, ki ureja kmetijska zemljišča, investitor tudi ni zavezanec za plačilo odškodnine zaradi spremembe namembnosti kmetijskega zemljišča – vsa kmetijska zemljišča, na katerih je predvidena predmetna gradnja, imajo boniteto manjšo od 50 točk.
8. Investitor je plačal komunalni prispevek, ki ga je dne 16. 7. 2019 z odločbo št. 354-50/2019-4 odmerila Občina Logatec, Občinska uprava, kar izhaja iz predloženega potrdila o plačilu komunalnega prispevka.
9. V tem integralnem postopku je upravni organ izvedel presojo vplivov na okolje in ugotovil in ocenil dolgoročne, kratkoročne, posredne ali neposredne vplive nameravanega posega v okolje na človeka, tla, vodo, zrak, biotsko raznovrstnost in naravne vrednote, podnebje in krajino, pa tudi na človekovo nepremično premoženje, kulturno dediščino, ter njihova medsebojna razmerja.

Upravni organ je v postopku z dopisom št. 35105-50/2019/2 1093-05 z dne 30. 7. 2019 zaprosil Agencijo RS za okolje za mnenje o sprejemljivosti nameravane gradnje z vidika njenih pristojnosti in morebitne pogoje, ki se nanašajo na izvedbo gradnje in uporabo objekta. Na podlagi mnenja Agencije RS za okolje št. 35403-13/2019-2 z dne 28. 8. 2019 je upravni organ z dopisom št. 35105-50/2019/7 z dne 1. 9. 2019 pozval investitorja k dopolnitvi PVO. Pooblaščenec investitorja je upravnemu organu dne 4. 10. 2019 predložil dopolnjen PVO z dopolnjeno Oceno obremenjenosti okolja s hrupom, pojasnili, dopolnjen DGD in načrt gospodarjenja z gradbenimi odpadki, zato je upravni organ z dopisom št. 35105-50/2019/11 z dne 9. 10. 2019 ponovno zaprosil za mnenje Agencijo RS za okolje in ji posredoval navedeno gradivo. Agencija RS za okolje je dne 25. 11. 2019 podala mnenje št. 35403-13/2019-6, dne 25. 11. 2019 mnenje št. 35403-13/2019-6 in dne 4. 12. 2019 mnenje št. 35403-13/2019-7. Iz mnenj Agencije RS za okolje izhaja, da je nameravani poseg z vidika emisij v tla, vode, zrak, hrupa, svetlobnega onesnaževanja ter elektromagnetnega sevanja in ravnanja z odpadki sprejemljiv oziroma sprejemljiv ob upoštevanju pogojev, navedenih v PVO ter dodatnih zahtev, ki izhajajo iz navedenih mnenj.

K predmetni gradnji so bila pridobljena tudi mnenja drugih pristojnih organov in organizacij, ki varujejo javne interese z vidika varovanja narave, voda in kulturne dediščine, kot so navedena v točki IV. izreka tega dovoljenja.

Upravni organ je na podlagi vpogleda v DGD, PVO, Prostorski informacijski sistem in vsa pridobljena mnenja v zvezi s predmetno gradnjo ugotovil, da:

* se lokacija nameravanega posega nahaja na severnem obrobju mesta Logatec, znotraj industrijsko obrtne cone Zapolje III, vzhodno od regionalne ceste Logatec - Vrhnika, na katero se prometno navezuje, dalje pa se v neposredni bližini na jugovzhodnem robu obravnavane lokacije nahaja železniška proga;
* se na lokaciji nameravanega posega in v njeni neposredni bližini v naravi ne nahaja gozd;
* lokacija nameravanega posega ne predstavlja pomembnejšega življenjskega prostora za rastline in živali. Na zemljišču s parc. št. 316/12, k.o Dolenji Logatec (2017) se po podatkih Inštituta za raziskovanje krasa ZRC SAZU (Kataster jam, marec 2017) nahaja 11 m globoko brezno Luknja za bunkerjem ob železnici, ki sicer predstavlja naravno vrednoto skladno s Pravilnikom o določitvi in varstvu naravnih vrednot (Uradni list RS, št. [111/04](http://www.uradni-list.si/1/objava.jsp?sop=2004-01-4623), [70/06](http://www.uradni-list.si/1/objava.jsp?sop=2006-01-3005), [58/09](http://www.uradni-list.si/1/objava.jsp?sop=2009-01-2875), [93/10](http://www.uradni-list.si/1/objava.jsp?sop=2010-01-4920), [23/15](http://www.uradni-list.si/1/objava.jsp?sop=2015-01-0911) in [7/19](http://www.uradni-list.si/1/objava.jsp?sop=2019-01-0186)). Iz dokumentacije je razvidno, da je območje gradbišča nameravanega posega omejeno na jugozahodno polovico parc. št. 316/12, k.o Logatec (2017) in tako na delu parcele, kjer se nahaja jama, gradnja in drugi posegi niso predvideni. Predmetna jama je od skrajnega zahodnega roba nameravanega posega oddaljena ca 49 m. Nameravani poseg se nahaja znotraj ekološko pomembnega območja, določenega z Uredbo o ekološko pomembnih območjih (Uradni list RS, št. 48/04, 33/13, 99/13): Osrednje območje življenjskega prostora velikih zveri (ID 80000). Na podlagi mnenja št. 3-II-373/2-O-19/AŠL z dne 12. 4. 2019, Zavod RS za varstvo narave, OE Ljubljana, Cankarjeva cesta 10, 1000 Ljubljana, upravni organ ugotavlja, da poseg ne bo okrnil lastnosti naravne vrednote in je kot tak sprejemljiv. Prav tako se na obravnavanem območju in v območju daljinskega vpliva ne nahajajo ostala območja s posebnim statusom na podlagi predpisov s področja ohranjanja narave (varovana območja), zato v predmetni zadevi ni treba izvesti presoje sprejemljivosti nameravanega posega v naravo;
* bodo vplivi, bodisi v času gradnje bodisi uporabe objekta, na tla, podzemne vode in hrupa, nebistveni, ob upoštevanju dodatnih ukrepov in pogojev, ki jih mora investitor upoštevati, da bi preprečil, zmanjšal ali odstranil škodljive vplive na okolje, ki jih je upravni organ določil v V. točki izreka tega dovoljenja in kot je obrazloženo v nadaljevanju;
* ostali vplivi v času gradnje in uporabe objekta so ocenjeni kot nebistveni oziroma jih ni, pri čemer je treba dosledno upoštevati tudi vse zahteve, predvidene v zakonskih in podzakonskih predpisih.
  1. Varstvo podzemnih voda

Lokacija nameravanega posega se nahaja na vodnem telesu podzemne vode kraška Ljubljanica (1010). Vodno telo se nahaja v dveh tipičnih vodonosnikih. Hidravlična meja med prvim in drugim vodonosnikom je večinoma litološka, mestoma tektonska. Za to mejo je značilna razlika v prepustnosti (red do dva reda velikosti) in razlika v poroznosti (kraška ali razpoklinska). Je večinoma prepustna do polprepustna, redkeje, ob tektonskih stikih, pa je lahko tudi neprepustna. Ker vodonosnika ležita drug na drugem, je meja med njima razširjena tudi v vodoravni smeri. Na območju Pivke in Postojne sta prekrita s krovnimi flišnimi plastmi, na območju kraških polj pa z aluvialnimi nanosi. Površinske vode s teh območij ponikajo v številne ponore in napajajo kraške vodonosnike.

Podzemna voda z geološkimi raziskavami na območju posega ni bila dosežena, predvidoma pa se nahaja več deset metrov pod površjem terena. Podzemna voda je prisotna na večjih globinah znotraj dobro prepustnega apnenca z razpoklinsko in kraško poroznostjo. Na lokaciji posega in v neposredni okolici ni površinskih voda. Potok Logaščica se na najbližji točki nahaja več kot 2 km zračne linije severozahodno od nameravanega posega.

9.1.a Pričakovani vplivi v času gradnje in pogoji

V času gradnje je mogoče pričakovati manjše emisije onesnaževal v tla na območju gradbišča, s tem pa posredno v podzemne vode, ki bodo posledica obratovanja gradbenih strojev in prevozov tovornih vozil ter uporabe gradbenih materialov, kot tudi spremembo strukture vrhnjega sloja tal zaradi izkopov in novega materiala za izvedbo tampona pod temelji in temeljno ploščo. Povečala se bo tudi zbitost tal. Ti vplivi bodo lokalni, omejeni na območje dograditve novih objektov in, glede na obstoječo rabo in stanje zemljišča (pretežno s peskom oz. gramozom prekrita površina), nepomembni. Do pomembnejših emisij onesnaževal bi lahko prišlo le v primeru izjemnih dogodkov, kot je npr. izlitje goriva ali olja iz gradbenega stroja ali tovornega vozila, kar pa je mogoče z ustrezno organizacijo gradbišča in uporabo tehnično ustreznih strojev preprečiti.

Lokacija posega se nahaja izven vodovarstvenih območij, zato v nobenem primeru ne more priti do vpliva na vire pitne vode in oskrbo prebivalstva s pitno vodo. Nahaja se izven poplavno in erozijsko ogroženih območij, v bližini pa tudi ni vodotokov, zato neposredne nevarnosti za onesnaženje voda ni, prav tako se zaradi gradnje ne bo povečala poplavna ogroženost ožjega ali širšega območja. Za potrebe gradbišča se bo uporabljala voda iz javnega vodovodnega omrežja, poraba pa bo majhna in predstavlja zanemarljiv vpliv na količinsko stanje voda.

Z namenom preprečitve onesnaženja podzemnih voda na lokaciji kraških vodonosnikov, kjer se namerava skladiščiti nevarne snovi je upravni organ na podlagi mnenja Agencije RS za okolje št. 35403-13/2019-6 z dne 25. 11. 2019 v točki V./1.a izreka tega gradbenega dovoljenja določil dodatni omilitveni ukrep.

9.1.b Pričakovani vplivi v času obratovanje in pogoji

Načrtovani objekt v času obratovanja ne bo vir onesnaževanja podzemnih voda. Komunalne odpadne vode iz objekta se bodo odvajale in čistile na mali komunalni čistilni napravi kapacitete 40 PE, ki bo pod nadzorom Komunalnega podjetja Logatec. Namreč kot izhaja iz pridobljenega soglasja za priključitev na gospodarsko javno infrastrukturo - mnenje št. GD-25-19/201-30/2019-5 z dne 29. 4. 2019, Komunalno podjetje Logatec d.o.o., Tržaška cesta 27, 1370 Logatec, preobremenjenost obstoječega javnega kanalizacijskega sistema (ID 10052, Logatec) tehnično onemogoča priključitev nanj. Komunalno podjetje tako soglaša z izvedbo ustrezne male komunalne čistilne naprave za potrebe novega objekta za odvajanje odpadnih komunalnih vod, ki pa mora omogočati kasnejšo priključitev na za prihodnost načrtovan rekonstruiran kanalizacijski sistem.

Padavinske odpadne vode s povoznih površin se bodo pred ponikanjem očistile na lovilnikih olj.

Industrijske odpadne vode bodo nastajale v procesu raziglanja, brušenja in pranja polizdelkov in izdelkov. V samem postopku pranja se kosi po brušenju in raziglanju preko trakov pomikajo skozi komore pralnih linij, kjer se odstranjuje umazanije, olja in manjše nečistoče. Sam sistem pranja bo zaprt, odpadna voda pa se bo preko ustreznih filtrov zbirala v namenskih zbiralnikih in v nadaljevanju obravnavala kot odpadek (mulj - 12 01 14\* in odpadna voda/emulzija - 12 01 09\*) ter oddala pooblaščenemu zbiralcu/obdelovalcu teh odpadkov (Saubermacher).

Vse nevarne snovi v objektu in nevarni odpadki bodo ustrezno skladiščeni in ne predstavljajo neposredne nevarnosti za onesnaženje podzemne vode.

Z namenom preprečitve onesnaženja podzemnih voda z odpadnimi vodami iz objektov je upravni organ v točki V./1.b izreka tega gradbenega dovoljenja določil dodatni omilitveni ukrep v zvezi z odvajanjem in čiščenjem komunalne odpadne vode.

* 1. Varstvo pred hrupom

Lokacija posega se nahaja v občini Logatec, v gospodarski coni IOC Zapolje III, severno od naselja Logatec med regionalno cesto Logatec - Vrhnika na severozahodu in železniško progo Ljubljana - Koper na jugozahodu. Lokacija je nepozidana in opredeljena kot stavbno zemljišče. Južno, zahodno in severno od lokacije so zemljišča in objekti v sklopu gospodarske cone, na vzhodu pa gozdne površine. Dostopna cesta se nahaja južno od lokacije nameravanega posega. V oddaljenosti 1 km severno in več se nahaja naselje Logatec.

Območje posega ureja Odlok o občinskem prostorskem načrtu občine Logatec (Logaške novice, št. 10/12, Uradni list RS, št. 97/12, Logaške novice, št. 12/12-popr., 7-8/13, Uradni list RS, št. 110/13, Logaške novice, št. 12/14, Uradni list RS, št. 53/15, Logaške novice, št. 11/16; v nadaljevanju: OPN). Lokacija posega se po OPN nahaja na območju stavbnih zemljišč z namensko rabo IG – gospodarske

cone, v enoti urejanja prostora (EUP) DL-9. Območje posega se v skladu z 98. členom OPN uvršča v območje IV. stopnje varstva pred hrupom.

Najbližje stavbe z varovanimi prostori se nahajajo severno (Stara cesta 73 in 75, oddaljena ca. 1 km) od predvidenega posega. Gre za stanovanjski hiši, ki se v skladu z Uredbo o mejnih vrednostih kazalcev hrupa v okolju (Uradni list RS, št. [43/18](http://www.uradni-list.si/1/objava.jsp?sop=2018-01-2127) in [59/19](http://www.uradni-list.si/1/objava.jsp?sop=2019-01-2667)) in v skladu z določili OPN uvrščata v območje III. stopnje varstva pred hrupom.

Obstoječi viri hrupa, povzeti po zadnjih strateških kartah hrupa z Atlasa okolja (strateške karte hrupa), izkazujejo obremenitve za železniške proge. Za ceste v upravljanju DARS in za ceste v upravljanju DRSC na Atlasu okolja ni podatkov. Vrednosti hrupa na imisijskih mestih, kot posledica cest v upravljanju DARS, so na MM1 Stara cesta 73 - SZ (GK X=86962 Y=441158) Ldvn=50 dB(A) in na MM 2 Stara cesta 75 – SZ (GK X=86965 Y=441197) Ldvn=60 dB(A).

9.2.a Pričakovani vplivi v času gradnje in pogoji

Modelni izračun vpliva hrupa v času gradnje je zajel območje posega in bližnjih območij (Logatec). Območje izračuna v času gradnje v Gauss Krügerjevih koordinatah obsega področje od GK Y=439450 X=86760 (spodnji levi rob) do GK Y=442990 X=88960 (zgornji desni rob).

Viri emisij hrupa v času gradnje bodo gradbeni stroji in tovorna vozila na območju gradbišča in na dovoznih cestah do gradbišča. Celotna gradnja bo trajala ca. 12 koledarskih mesecev, v tem času pa bodo obremenitve okolice s hrupom gradbišča različne, odvisno od faze izvajanja del. Gradbišče bo obsegalo skupaj približno 18.500 m². V modelnem izračunu za čas gradnje so obravnavana gradbena dela, ki bodo vključevala strojne izkope, izravnavanje in utrjevanje dna gradbene jame, izvedbo tampona in izvedbo zasipov. Predviden čas gradnje za našteta gradbena dela je ca. 2 meseca (60 dni). To je tudi najhrupnejša faza del. Vsa ostala dela na gradbišču bodo manj hrupna. V tem času se bosta na območju gradbišča nahajala dva delovna stroja, ki bosta obratovala hkrati (2 x bager nakladač Lw'=102 dB(A)). Poleg delovnih strojev bo v času gradnje potekal tudi tovorni promet po dovozni cesti in tovorni promet po gradbišču – do 5 vozil (oz. 10 prevozov) dnevno oz do 1 vozilo na uro v času obratovanja gradbišča, s tem je emisija (Lw' po XPS 31-133) Lw',dan=64,9 dB(A). Tovorni promet bo potekal z regionalne ceste med Logatcem in Vrhniko in po lokalni dovozni cesti v gospodarski coni IOC Zapolje III do gradbišča in po gradbišču. Pri modelnem izračunu za gradnjo je bilo upoštevano, da stroji tekom delovnega časa obratujejo na skrajnem severnem delu gradbišča, ki je najbližje varovanim prostorom v naselju Logatec (Stara cesta 73 in 75, oddaljena ca. 1 km). Modelni

izračun tako zajema najhrupnejšo fazo del na južnem območju nameravanega posega.

Najbližja območja stanovanj (po OPN) se nahajajo ca. 1 km m severno od parcelne meje nameravanega posega. Mesto ocenjevanje sta merilni mesti, ki se nahajata na fasadi najbližjih objektov z varovanimi prostori (Stara cesta 73 in 75).

Pri izračunu vrednosti kazalcev hrupa je bilo upoštevano, da vsi viri delujejo hkrati. Karte hrupa so izdelane na višini 4 m od tal. Obremenjenost stavb s hrupom v času gradnje izkazuje naslednje vrednosti glede na imisijsko mesto: na MM 1 Stara cesta 73 - SZ (GK X=86962 Y=441158) Ldan=26 dB(A) in Ldvn=23 dB(A) ter MM 2 Stara cesta 75 – SZ (GK X=86965 Y=441197) Ldan=12 dB(A) in Ldvn= 9 dB(A). Vrednotenje glede na mejne vrednosti za vir hrupa kaže, da gradbišče kot vir hrupa ne presega mejnih vrednosti za vir hrupa. Vrednosti kazalcev hrupa so znatno (več vsaj 9 dB(A)) pod mejnimi vrednostmi.

Ocena celotne obremenitve izkazuje, da je obremenitev zaradi obravnavanega vira hrupa (gradbišče) za vsaj 27 dB(A) nižja od obstoječe obremenitve zaradi železniške proge na imisijskemu mestu MM 1 in za vsaj 51 dB(A) nižja na imisijskem mestu MM 2, s tem je celotna obremenitev enaka obremenitvi zaradi železniške proge. Gradbišče ne povečuje obstoječe obremenitve.

Z namenom zmanjšanja obremenjevanja s hrupom v času gradnje je upravni organ v točki V./2. izreka tega gradbenega dovoljenja določil dodatne omilitvene ukrepe glede organizacije gradbišča s krožno vožnjo gradbenih strojev ter časovne omejitve gradbenih del .

* 1. Varstvo tal

Obravnavana lokacija posega se nahaja na pretežno pozidanem območju z dolgoletno industrijsko rabo, na katerem večinoma ni več prisoten naravni površinski horizont tal. Iz Geološko geomehanskega elaborata za proizvodno halo v Logatcu za Precision Resource d.o.o., Idrija (Geoportal d.o.o., Ljubljana 2019) izhaja, da je na območju načrtovane gradnje prisoten umetni nasip iz debelozrnatega grušča, ki je zameljen ali zaglinjen, vsebuje pa še večje samice oz. bloke hribine. Dna vrtač zapolnjuje avtohton sediment, ki ga predstavlja kombinacija gline in melja v težko gnetni konsistenci. V predelih med vrtačami, kjer je bila geomorfologija terena pred izravnavo dvignjena, je plast gline in melja odsotna, ali pa je prisotna v manjši meri. Iz Ocene kakovosti zemljine z območja predvidene gradnje industrijskega objekta v industrijsko obrtni coni Zapolje v Logatcu z vidika primernosti nasipavanja stavbnih zemljišč po postopku R10 št. DP 64/08/19, marec 2019 (Eurofins ERICO Slovenija d.o.o.) je razvidno, da je bilo vzorčenje zemljine izvedeno na 7 odvzemnih mestih (V1 - V7), razporejenih na obravnavanem območju. V mnenju izdelovalca prej omenjene ocene z dne 2. 10. 2019 je pojasnjeno, da so rezultati analiziranih parametrov vrednoteni po Uredbi o mejnih, opozorilnih in kritičnih imisijskih vrednosti nevarnih snovi v tleh (Uradni list RS, št. 68/96, 41/04-ZVO-1), s katero so določene mejne, opozorilne in kritične imisijske vrednosti nevarnih snovi v tleh. V zaključku mnenja ugotavljajo, da upoštevajoč Uredbo o mejnih, opozorilnih in kritičnih imisijskih vrednosti nevarnih snovi v tleh, rezultati opravljenih analiz kažejo, da zemljišče v industrijsko obrtni coni Zapolje v Logatcu na zemljišču parcelnih št. 316/12, 316/14, 316/16 in 326/6 k.o. Dolenji Logatec ni obremenjeno do te mere, da bi bili učinki ali vplivi na zdravje človeka ali okolja nesprejemljivi.

9.3.a Pričakovani vplivi v času gradnje in pogoji

V času gradnje je mogoče pričakovati manjše emisije onesnaževal v tla na območju gradbišča, ki bodo posledica obratovanja gradbenih strojev in prevozov tovornih vozil ter uporabe gradbenih materialov, kot tudi spremembo strukture vrhnjega sloja tal zaradi izkopov in novega materiala za izvedbo tampona pod temelji in temeljno ploščo. Povečala se bo tudi zbitost tal. Ti vplivi bodo lokalni, omejeni na območje dograditve novih objektov in, glede na obstoječo rabo in stanje zemljišča (pretežno s peskom oz. gramozom prekrita površina), nepomembni. Do pomembnejših emisij onesnaževal bi lahko prišlo le v primeru izjemnih dogodkov, kot je npr. izlitje goriva ali olja iz gradbenega stroja ali tovornega vozila, kar pa je mogoče z ustrezno organizacijo gradbišča in uporabo tehnično ustreznih strojev preprečiti. Vpliv pozidanosti bo sicer trajen, vendar nepomemben glede na to, da gre za območje gospodarske cone in da se namenska raba s posegom ne spreminja.

Upravni organ na podlagi mnenja Agencije RS za okolje št. 35403-13/2019-7 z dne 4. 12. 2019 ugotavlja, da predložena ocena kakovosti zemljine izkazuje, da so analizirani in vrednoteni parametri potencialno nevarnih organskih snovi (mineralna olja, PCB, PAH, BTX) in potencialno nevarnih anorganskih snovi (As, Pb, Cr, Cu, Co, Hg, Ni, Zn, Mo), pod mejnimi vrednostmi. Mejna vrednost je presežena le za kadmij (Cd=1,1 mg/kg s.s.). Vendar pa dobljeni rezultati vsebnosti nevarnih snovi dajejo zgolj oceno o povprečni vsebnosti onesnaževal za obravnavano območje, ne pa tudi informacije o prostorski razporeditvi vsebnosti onesnaževal, ki je potrebna za ugotavljanje točkovne onesnaženosti na območju nameravanega posega. Zato je upravni organ v točki V./3. izreka tega gradbenega dovoljenja določil dodatni omilitveni ukrep glede ugotavljanja onesnaženosti in sicer, da mora investitor pred prijavo pričetka gradnje izvesti vzorčenje tal za naslednje parametre: osnovni pedološki parametri, nevarne anorganske snovi: As, Pb, Cr, Cu, Co, Hg, Ni, Zn, Mo, Cd ter nevarne organske snovi: mineralna olja, PAH. Z gradnjo lahko prične, če analiza tal izkazuje vzorčenje skladno z določili Pravilnika o obratovalnem monitoringu stanja tal (Uradni list RS, št. 66/17 in 4/18) in da so parametri potencialno nevarnih snovi pod mejnimi vrednostmi.

* 1. Upravni organ ugotavlja, da je treba za obratovanje gradbišča, ki je vir hrupa, v skladu s 6. točko prvega odstavka 11. člena Uredbe o hrupu zagotoviti izvajanje lastnega ocenjevanja hrupa v skladu s predpisom, ki ureja prvo ocenjevanje in obratovalni monitoring za vire hrupa ter o pogojih za njegovo izvajanje z ocenjevanjem kazalcev hrupa L(dan), L(večer), L(noč), L(dvn) in oceno kazalcev hrupa L(eq), L(1) in L(99). Prav tako je treba glede na Uredbo o elektromagnetnem sevanju v naravnem in življenjskem okolju (Uradni list RS, št. [70/96](http://www.uradni-list.si/1/objava.jsp?sop=1996-01-3819) in [41/04](http://www.uradni-list.si/1/objava.jsp?sop=2004-01-1694) – ZVO-1) zagotoviti prve meritve elektromagnetnega sevanja za novo predvideno transformatorsko postajo, in sicer v skladu s Pravilnikom o prvih meritvah in obratovalnem monitoringu za vire elektromagnetnega sevanja ter o pogojih za njegovo izvajanje (Uradni list RS, št. [70/96](http://www.uradni-list.si/1/objava.jsp?sop=1996-01-3823), [41/04](http://www.uradni-list.si/1/objava.jsp?sop=2004-01-1694) – ZVO-1 in [17/11](http://www.uradni-list.si/1/objava.jsp?sop=2011-01-0691) – ZTZPUS-1). Upravni organ je v točki VIII. izreka tega dovoljenja tako določil izvajanje lastnega ocenjevanja hrupa za gradbišče, ki je vir hrupa in prve meritve za novo predvideno transformatorsko postajo.

(6) Upravni organ je v skladu z določbami 55. člena GZ zagotovil javni vpogled v zahtevo za izdajo gradbenega dovoljenja in dokumentacijo, ki se nanaša na predmet izdaje gradbenega dovoljenja ter omogočil dajanje mnenj in pripomb v roku 30 dni od dneva javne objave na spletnih straneh e-uprave. Javno naznanilo št. 35105-50/2019/17 z dne 19. 12. 2019 je bilo objavljeno na spletnih straneh e-uprave od 19. 12.  2019 do 17. 1. 2020, celotna dokumentacija (javno naznanilo, zahteva za izdajo gradbenega dovoljenja, DGD, PVO in mnenja) pa na spletnih straneh MOP od 19. 12. 2019 dalje.

Upravni organ ugotavlja, da v času razgrnitve ni bilo podanih nobenih pripomb na dokumentacijo, prav tako v tem času ni nihče priglasil svoje udeležbe v postopek.

(7) Glede na zgoraj navedeno upravni organ ugotavlja, da je bilo na podlagi predložene dokumentacije in listin dejansko in pravno stanje predmetne zadeve popolno ugotovljeno, zato je bilo v skladu z določili GZ in ZVO-1 ter ob upoštevanju določil Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13) odločeno, kot je navedeno v izreku tega dovoljenja.

V skladu s prvim odstavkom 48. člena GZ gradbeno dovoljenje preneha veljati, če investitor ne vloži popolne prijave začetka gradnje v petih letih od njegove pravnomočnosti.

V skladu z določbami GZ mora investitor pred izvedbo gradnje imenovati nadzornika (62. člen GZ) in pred začetkom gradnje izvesti zakoličenje objekta v skladu s pogoji določenimi v tem dovoljenju in dokumentaciji za izvedbo gradnje (60. člen GZ).

V skladu s 4. členom GZ je treba za novogradnjo, rekonstrukcijo in spremembo namembnosti imeti pravnomočno gradbeno dovoljenje in začetek gradnje prijaviti v skladu s 63. členom GZ. Prijava se vloži na obrazcu, ki je določen s Pravilnikom o podrobnejši vsebini dokumentacije in obrazcih, povezanih z graditvijo objektov (Uradni list RS št. 36/18, v nadaljevanju Pravilnik o dokumentaciji in obrazcih). K prijavi začetka gradnje mora investitor priložiti dokumentacijo za izvedbo gradnje in ostale priloge kot določa 63. člen GZ.

V skladu z 68. členom GZ mora investitor po dokončanju gradnje pri Ministrstvu za okolje in prostor vložiti zahtevo za izdajo uporabnega dovoljenja. Zahteva se vloži na obrazcu, ki je določen s Pravilnikom o dokumentaciji in obrazcih.

Upravna taksa, odmerjena s plačilnim nalogom št. 35105-50/2019/18 z dne 17. 1. 2020 je plačana.

**POUK O PRAVNEM SREDSTVU: Zoper to odločbo ni pritožbe, pač pa je dovoljen upravni spor z vložitvijo tožbe na Upravno sodišče Republike Slovenije v roku 30 dni od vročitve odločbe. Tožbo se vloži neposredno pri pristojnem sodišču ali pošlje po pošti.**

|  |  |  |
| --- | --- | --- |
|  |  | Sandi Rutar  vodja Sektorja za dovoljenja |

Postopek vodile:

|  |  |
| --- | --- |
| Pavli Koc, univ.dipl.inž.arh.  Sekretarka |  |

|  |  |
| --- | --- |
| Helena Čebašek Dežman, univ.dipl.prav.  Podsekretarka |  |

|  |  |
| --- | --- |
| Nataša Brežnik, univ.dipl.inž.kmet.  Podsekretarka |  |

Vročiti osebno - ZUP:

* Božič d.o.o. inženiring Idrija, Prešernova ulica 2, 5280 Idrija, Slovenija

Vročiti elektronsko:

* TPW nepremičnine d.o.o., Spodnja Kanomlja 23, 5281 Spodnja Idrija, tobija.kovac@precisionresource.com
* Inšpektorat RS za okolje in prostor, Dunajska cesta 58, 1000 Ljubljana, [gp.irsop@gov.si](mailto:gp.irsop@gov.si)
* Agencija Republike Slovenije za okolje, Vojkova 1b, Ljubljana, gp.arso@gov.si
* Elektro Ljubljana d.d., Slovenska cesta 56, 1000 Ljubljana, [info@elektro-ljubljana.si](mailto:info@elektro-ljubljana.si)
* Telekom Slovenije d.d., Stegne 19, 1000 Ljubljana, sprejemna.pisarna@telekom.si
* Komunalno podjetje Logatec d.o.o., Tržaška cesta 27, 1370 Logatec, [info@kp-logatec.si](mailto:info@kp-logatec.si)
* Slovenske železnice – Infrastruktura d.o.o., Kolodvorska ulica 11, 1506 Ljubljana, [vposta.infra@slo-zeleznice.si](mailto:vposta.infra@slo-zeleznice.si)
* Zavod RS za varstvo narave OE Ljubljana, Cankarjeva cesta 10, 1000 Ljubljana, zrsvn.oelj@zrsvn.si
* Občina Logatec, Tržaška cesta 50 A p.p. 60, 1370 Logatec, [obcina.logatec@logatec.si](mailto:obcina.logatec@logatec.si)
* Proinženiring d.o.o., Mednarodni prehod Vrtojba 2B, Vrtojba, 5290 Šempeter pri Gorici, info@proinzeniring.si